The post بعد نجاح مسبار الأمل: الإمارات تعلن عن إطلاق القمر الصناعي “مزن سات” خلال أسابيع appeared first on سكوب إمباير.
#000000
ووفقًا للموقع الرسمي لوكالة الإمارات للفضاء، مشروع “مزن سات ” من تصميم وبناء طلبة في الجامعة الأمريكية في رأس الخيمة وجامعة خليفة للعلوم والتكنولوجيا، وهيقوم الطلاب بجمع وتحليل البيانات المتعلقة بمستويات انبعاث غازات الاحتباس الحراري، وبالتحديد غازي الميثان وثاني أكسيد الكربون جوا دولة الإمارات، وكمان هيتم دراسة الغلاف الجوي لكوكب الأرض. والقمر هيبعت إشارات فيها كل المعلومات لمختبر “الياه سات” اللي موجود جوا جامعة خليفة وللمحطة الأرضية في الجامعة الأمريكية في رأس الخيمة.
#000001
عن: وكالة الإمارات للفضاء
#000002
مش بس كده، “مزن سات” هيساعد الطلبة كمان في أنهم يقوموا بدراسات عن ظاهرة المد الأحمر على سواحل الإمارات اللي أثرت بشكل سلبي على البيئة المائية، والثروة السمكية في الدولة، وده عن طريق معلومات هتجيلهم من القمر الاصطناعي. وهيتم متابعة القمر لمدة بتتراوح بين شهر أو شهرين عن طريق المحطة الأرضية علشان يتأكدوا إنه ماشي في مداره الصحيح اللي تم تحديده ليه.
#000003
الإمارات دخلت بقوة في الفترة الأخيرة في السباق العالمي لاستكشاف الفضاء، وأطلقت من شهرين مشروع مسبار الأمل اللي بيهدف لاستكشاف المريخ، ورصد دورات الطقس اليومية والموسمية، وإزاي الطقس بيتغير في مناطق كوكب المريخ المختلفة، ومن المقرر إنه يوصل للمريخ في فبراير ٢٠٢١ تزامنًا مع العيد الوطني لدولة الإمارات.
#000004
آخر كلمة: متفوتوش قراءة “مشروع الظفرة”: أبو ظبي في طريقها لبناء أكبر محطة طاقة شمسية في العالم!
#000005
The post مع اقتراب تنسيق الجامعات: اخترنالكم مجموعة من الكليات والأقسام اللي لازم تحطوها في اعتباركم... appeared first on سكوب إمباير.
#000006
الحقيقة إن مصر فيها كليات وأقسام كتيرة مش معروفة أو مش عليها إقبال كبير على الرغم من أهمية الاختصاصات اللي فيها، والحاجة لخريجيها في سوق العمل. وعلشان كده اخترنا مجموعة من أجدد الكليات في مصر، والأقسام اللي بتتيح مجالات كتيرة في سوق العمل ممكن تكون غايبة عن بال كتير مننا.
#000007
كلية الذكاء الاصطناعي
#000008
عن: كلية الذكاء الاصطناعي
#000009
بتعتبر كلية الذكاء الاصطناعي بجامعة كفر الشيخ كواحدة من أجدد الكليات في الجامعات المصرية. صدر قرار إنشاءها سنة 2019 كأول كلية متخصصة في الذكاء الاصطناعي في مصر والشرق الأوسط، وهي بتضم أربع أقسام أساسية، وهي برمجة الآلة واسترجاع المعلومات، والروبوتات والآلات الذكية، وتكنولوجيا أنظمة الشبكات المدمجة، وعلوم البيانات.
#000010
وبعد ما كان الألتحاق بيها مُقتصر على طلبة الثانوية من شعبة علمي رياضة، بقى مسموح السنة دي لطبلة علمي علوم إنهم ينضموا ليها، وبيحصل الطالب على شهادة بكالوريوس في علوم الذكاء الاصطناعي بعد الدراسة في الكلية لمدة أربع سنين. وبالإضافة لكلية الذكاء الاصطناعي في جامعة كفر الشيخ تم إضافة دراسة الذكاء الاصطناعي في كليات الحاسبات في جامعات مصرية كتيرة زي جامعة جامعة القاهرة، وجامعة بنها، وجامعة حلوان، وجامعة بني سويف.
#000011
كلية علوم الثروة السمكية والمصايد
#000012
كلية الثروة السمكية من أوائل الكليات المتخصصة في مجال الإستزراع المائي، والسمكي، وتكنولوجيا تصنيع الأسماك في الشرق الأوسط. التخصص ده ظهر في مصر سنة 2009 في جامعة السويس، وبعد نجاح الكلية في السويس تم إنشاءها في جامعات تانية في مناطق ساحلية زي جامعة كفر الشيخ، وأسوان. والكلية بتقبل طلبة الثانوية العامة من شعبة علمي علوم في كل أقسامها، وبتقبل طلبة علمي الرياضة في قسم العلوم الهندسية.
#000013
الدراسة في كلية الثروة السمكية بتستمر لمدة أربع سنين بنظام الساعات المعتمدة، وبيحصُل خريجيها على بكالوريوس المصائد السمكية وتكنولوجيا الصيد. ومن المجالات المفتوحة ليهم بعد التخرج، إنشاء مزارع سمكية بالطرق الحديثة، ومجال الاستزراع السمكي البحري، والمفرخات، ومجال الغذاء الطبيعي للأسماك، ومصانع التعليب والحفظ، بالإضافة للعمل في مجال سفن الصيد كظابط ثالث.
#000014
كلية علوم ذوي الاحتياجات الخاصة والتأهيل
#000015
عن: الوكالة نيوز
#000016
كلية علوم ذوي الاحتياجات الخاصة والتأهيل موجودة في جامعتين فقط في مصر كلها وهما بنى سويف والزقازيق. الدراسة في الكلية دي بتأهل الطلاب لدخول سوق العمل في مجالات التربية الخاصة سواء في المدراس أو المستشفيات أو الجمعيات المهتمة بذوي الاحتياجات الخاصة. وهي فيها أقسام متخصصة في إعاقات مختلفة زي الإعاقات السمعية، والبصرية، وصعوبات التعلم، والتخاطب، والأجهزة التعويضية. ويقدر طلاب القسم الأدبي والعلمي في الثانوية العامة إنهم يلتحقوا بيها، وكمان يقدر خريجي الجامعات المختلفة إنهم يعملوا دراسات عليا فيها.
#000017
ومن الكليات الجديدة نسبياً في الجامعات المصرية للكليات المنتشرة في أغلب الجامعات لكنها بتحتوي على أقسام لازم ناخد بالنا منها:
#000018
كلية التربية الرياضية
#000019
كلية التربية الرياضية موجودة في أغلب الجامعات المصرية، وبتقبل طلاب الشعب العلمية والأدبية بمجموع قليل نسبيًا، واللي مش معرف فيها هو إن فيها مجموعة من الأقسام بتأهل خرجيها للعمل في مجالات مختلفة عن تدريس التربية الرياضية، أو التدريب في النوادي زي قسم علوم الصحة الرياضية، وده بيؤهل للعمل في مجال التربية الرياضية لذوي الاحتياجات الخاصة، والعمل كأخصائيين للإصابات والتأهيل البدني والحركي، وفي حالة الحصول على الماجستير والدكتوراه، بيقدر خريجيين القسم ده إنهم يشغلوا وظائف زي خريجي كليات العلاج الطبيعي.
#000021
وكمان في قسم الترويح الرياضي، وده بيؤهل للعمل في الأندية الرياضية ومراكز الشباب، وإدارات رعاية الطلاب في الجامعات، والمؤسسات اللي بتقدم خدمات ترويحية للفئات الخاصة كمؤسسات رعاية الأحداث، وذوي الإحتياجات الخاصة، ودور المسنين.
#000022
كلية الأداب (قسم علم نفس)
#000023
كلية الأداب من أشهر الكليات في الجامعات المصرية بأقسامها الكتيرة وفروعها المتشعبة، وبالنسبة لقسم علم النفس في الكلية دي فهو بيتيح لدارسيه خيارات كتيرة زي إنهم ممكن يشتغلوا كأخصائين نفسيين في المستشفيات والعيادات النفسية بشرط الحصول على الدكتوراة، بالإضافة للشغل في مجالات تانية زي مجال التعليم في المدارس، والجامعات في أدوار مهمة جداً زي المساعدة في تقييم ذكاء الطلاب قبل دخولهم المدرسة، وفي حل مشكلاتهم النفسية خلال فترات الدراسة.
#000025
وكمان المجال قدامهم مفتوح للعمل في هيئات ذوي الاحتياجات الخاصة زي مدارس التربية الفكرية، ومراكز ذوي الاحتياجات الخاصة باختلاف نوع إعاقاتهم الذهنية وبدنية، وكمان في المجال الحربي كهيئات الدفاع والجيش وغيرها من المؤسسات المختلفة.
#000026
آخر كلمة: بنتمنى التوفيق لكل الطلبة في اختيار الكلية المناسبة ليهم.
#000027
The post القطر لسه مافتش.. دكتورة مصرية تمسكت بحلمها في سن الـ ٤٥ واتجهت لدراسة الفن appeared first on سكوب إمباير.
#000028
قدرت الدكتورة المصرية، والأم لثلاثة أولاد إنها تنجح في اختبار قدرات الفنون الجميلة سنة 2005 بعد مشاركات كتيرة في دراسات الفنون الحرة، والمعارض الفنية. وبالفعل بدأت دراستها مع الطلبة العاديين بدرجة البكالريوس في نفس السنة، وكان دايماً بيساندها في قرارتها زوجها وأولادها اللي كانوا في مرحلة الثانوية وقت انضمامها للكلية.
#000029
اتخرجت الدكتورة منى بدرجة الامتياز من كلية الفنون الجميلة جامعة الإسكندرية سنة 2010، وعلى الرغم من إنها كانت الأولى على دفعتها، رفض المسئولون في الكلية إنها تشتغل كمعيدة بسبب سنها، وده كان حافز إضافي ليها إنها تتمسك بحلمها. ورفعت دعوى قضائية بتطالب فيها بحقها في التعيين، ونتج عنها تعينها كمدرس مساعد في الكلية.
#000030
قدرت الدكتورة منى إنها تاخد درجتين الماجستير والدكتوراه خلال خمس سنين، وهي قدمت لحد دلوقتي 15 معرض فني، وبتدرس في كلية الفنون الجميلة جامعة الإسكندرية، وبتشتغل كمديرة لوحدة الجودة في الكلية، وده بالإضافة لعملها الاجتماعي مع المجلس القومي للمرأة، وغيره من المؤسسات.
#000031
آخر كلمة: الأحلام ملهاش لا مواعيد ولا حدود، اتمسكوا بحلمكم وهيتحقق أكيد في يوم من الأيام.
#000032
The post بتواجهوا صعوبة في المذاكرة في رمضان؟ جبنالكم سبع نصايح هتساعدكم على التركيز appeared first on سكوب إمباير.
#000033
إحنا جمعنالكم سبع نصايح علشان تساعدكوا في التوفيق بين متطلبات المذاكرة والصيام، والخروج من الشهر الكريم على أتم الاستعداد للإمتحانات.
#000034
الذهن بيكون في أنشط حالاته ومُستعد لتلقي المعلومات في الساعات الأولى من اليوم، وعلشان كده إنتوا محتاجين تناموا بدري وتصحوا للسحور قبل الفجر على طول علشان تبدأوا في المذاكرة من بعد الفجر لحد ساعات الصباح الأولى. وكمان من فوايد المذاكرة بدري، مش هتكونوا لحقتوا تحسوا بالعطش أو الجوع فهتكونوا في كامل الاستعداد للمذاكرة.
#000036
اعملوا جدول للمذاكرة
#000038
متضيعوش الوقت وحددوا أنتم محتاجين تعملوا إيه في يومكم. حطوا جدول مناسب بترتيب المواد على حسب أهميتها وصعوبتها، وحددوا وقت مناسب لكل مادة زي إنكم مثلاً تذاكروا المواد الأكثر صعوبة في الفترة اللي بعد الفجر والمواد اللي محتاجة تركيز أقل في الفترة اللي بعد الفطار.
#000039
متنسوش تلعبوا رياضة
#000041
للرياضة دور كبير في تصفية الذهن وتجديد النشاط فيه. ومع ظروف الصيام والجهد المبذول في المذاكرة، مش لازم نمارس تمارين صعبة، التمارين السهلة الخفيفة هتفي بالغرض. وخصوصاً تمارين التنفس وقت المذاكرة، وده لأنها بتعمل على تنشيط تدفق الدم في المخ، وبتعزز عملية التركيز، وبتفرز هرمون السعادة.
#000042
خلوا فطاركم دايماً صحي
#000043
مهم جداً إننا نتبع نظام غذائي صحي أثناء الصيام في رمضان، والسبب في ده هو إننا محتاجين عناصر غذائية مختلفة علشان نقدر نجدد نشاطنا. ولازم تتجنبوا الأكل الدسم لأنه بيزود من الخمول في الجسم، ومن أمثلة الأطعمة اللي ممكن تزود الجسم بالطاقة وقت المذاكرة المكسرات والفواكه.
#000044
انتم تقدروا كمان تعرفوا معلومات أكتر عن مكونات الفطار والسحور الصحي من هنا، وتلاقوا وصفات شوربة صحية من هنا.
#000045
اتجنبوا الفرجة على المسلسلات
#000046
كده كده كل المسلسلات موجودة على النت، وهتقدروا تتفرجوا براحتكم على كل اللي إنتم عاوزينه بعد الإمتحانات فمتضيعوش وقتكم واستغلوه في المذاكرة.
#000048
تقبلوا حقيقة إنكوا مش هتكونوا في كامل قوتكم طول اليوم
#000049
الجسم بيفقد الطاقة اللي فيه بعد فترة من الصيام، ولازم تتقبلوا حقيقة إنكم مش هتقدروا تكونوا مركزين زي ما بتكونوا في أوقاتكم العادية، وعلشان كده لازم تاخدوا الموضوع بجدية وتنظموا وقتكم صح وبكده هتخلصوا رمضان وإنتم مستفيدين.
#000050
خلاص إنتم قربتم تخلصوا فاضلكم كام بحث أو امتحان، وهتقدوا الصيف كله براحتكم من غير مذاكرة أو أي التزامات تانية. ركزوا على الحقيقة دي، وإحنا قربنا على نص رمضان لو مكنتوش لسه استثمرتوا وقتكم صح فيه، لسة قدامكم فرصة كبيرة متفوتهاش.
#000053